इनवर्टेड हैमर (कैंडलस्टिक पैटर्न)

कैंडलस्टिक पैटर्न कई प्रकार के होते है | इनवर्टेड हैमर कैंडलस्टिक पैटर्न भी इन्ही कैंडलस्टिक पैटर्न का एक प्रकार है | इसका आकार हैमर कैंडल के आकार का ठीक उल्टा होता है | इनवर्टेड हैमर कैंडल में बड़ी शैडो ऊपर होती है तथा कैंडल का बॉडी निचे की तरफ होता है | इस कैंडल में अपर शैडो, बॉडी के दुगने से भी अधिक बड़ा होता है | इस कैंडल में लोअर शैडो या तो नहीं होता है या बहुत छोटा होता है |

जब किसी इनवर्टेड हैमर कैंडल का निर्माण डाउन ट्रेंड में चल रहे किसी कंपनी के शेयर या इंडेक्स में होता है तब इसे  इनवर्टेड हैमर कैंडलस्टिक पैटर्न(Inverted Hammer Candlestick Pattern) कहा जाता है | ये पैटर्न भी हैमर कैंडलस्टिक पैटर्न की तरह डाउन ट्रेंड में चल रहे कंपनी के शेयर का ट्रेंड अपट्रेंड में बदल जाने का संकेत देता है | इस पैटर्न के निर्माण का कन्फर्मेशन मिल जाने के बाद ट्रेडर खरीदारी में ट्रेड लेते है तथा इनवर्टेड हैमर कैंडल के low पर अपना स्टॉप लॉस लगाते है | 

 सन्दर्भ सूची